
ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 324 (1) 

ΤροποποίησητουΠ.Δ. 117/6.4.1983 (ΦΕΚΑ 52/25.4.1983) 

Σύσταση πάγιας προκαταβολής στο Υπουργείο 

Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 46 του Ν. 
2362/1995 (ΦΕΚ Α 247/27.11.95)» περί Δημοσίου 
Λογιστικού, ελέγχου των δαπανών του Κράτους και άλλες 
διατάξεις». 

2. Τη μεαριθμ. 8493/31.7.1998 αιτιολογημένη εισήγηση 
της Υπηρεσίας Δημοσιονομικού Ελέγχου στο Υπουργείο 
Οικονομικών. 

3. Τη με αριθμ. 1107147/1239/0006Α/4.10.1996 απόφα¬ 
ση του Πρωθυπουργού και του Υπουργού Οικονομικών 
(ΦΕΚ Β. 922/1996) «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 

4. Τις διατάξεις του άρθρου 27 του Ν. 2081/1992 (ΦΕΚΑ 
154/92) με τις οποίες προστέθηκε άρθρο 29Α στο Ν. 
1558/1985 (ΦΕΚΑ 137/85), όπωςαντικαταστάθηκε μετην 
παράγραφο 2α του άρθρου 1 του Ν. 2469/1997 (ΦΕΚ Α' 
38/1997). 

5. Το γεγονός ότι, από τις διατάξεις του διατάγματος 
αυτού, δεν προκαλείται πρόσθετη επιβάρυνση στον κρα¬ 
τικό προϋπολογισμό. 

6. Την αριθμ. 491/1998 γνωμοδότηση του Συμβουλίου 
της Επικράτειας, με πρόταση του Υφυπουργού 
Οικονομικών, αποφασίζουμε: 

Άρθρο μόνο 

Το Άρθρο μόνο του Π. Δ. 117/6.4.1983, αντικαθίσταται 
ως ακολούθως: 

Συνιστάται στο Υπουργείο Οικονομικών πάγια προκατα¬ 
βολή, για την αντιμετώπιση δαπανών του Υπουργού 
Οικονομικών, Αναπληρωτή Υπουργού Οικονομικών, 
Υφυπουργών Οικονομικών, Γενικών Γραμματέων, ειδικών 
συμβούλων, ειδικών συνεργατών, μετακλητών υπαλλή¬ 
λων, ανδρών ασφαλείας αυτών και ιδιωτών που τυχόν 
τους συνοδεύουν και των υπαλλήλων των Γενικών 














3258 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


Διευθύνσεων Τελωνείων κοι Ειδικών Φόρων Κατα- 
νάλωσης, Διοικητικής Υποστήριξης, Φορολογίας, 
Φορολογικών Ελέγχων, Οικονομικής Επιθεώρησης και 
Δημόσιας Περιουσίας και Εθνικών Κληροδοτημάτων, κα¬ 
θώς και της Γενικής Γραμματείας Πληροφοριακών 
Συστημάτων, κατά τις μετακινήσεις τους στο εξωτερικό 
για εκτέλεση Υπηρεσίας, των οποίων οι δαπάνες βαρύ¬ 
νουν τον προϋπολογισμό του Υπουργείου Οικονομικών. 

Στον Υφυπουργό Οικονομικών, αναθέτουμε τη δημοσί¬ 
ευση και εκτέλεση του παρόντος. 

Αθήνα, 10 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 325 (2) 

Σύσταση του Ελληνο-Αργεντινού Εμπορικού και Βιομη¬ 
χανικού Επιμελητηρίου στο Μπουένος Αύρες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παράγρ. 1 του Ν. 
2081/1992 «Ρύθμιση του θεσμούτων Επιμελητηρίων, τρο¬ 
ποποίηση των διατάξεων του Ν. 1712/87 για τον εκσυγ¬ 
χρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες 
διατάξεις» (ΦΕΚ 154/Α). 

2. Το Π.Δ. 27/96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α). 

3. Το άρθρο 29Ατου Ν. 1558/85 (Α137), όπωςπροσετέ- 
θη με το άρθρο 27 του Ν. 2081/92 (Α 154) και ανπκατα- 
στάθηκε με το άρθρο 1 παράγρ. 2 του Ν. 2469/97 (Α 38). 

4. Εκθεση της Πρεσβείας της Ελλάδος στο Μπουένος 
Αύρες αριθμ. Φ.520/1/ΑΠ 387/ΑΣ 632/27.2.96 σχετικά με 
αναγνώριση του Ελληνο-Αργεντινού Εμπορικού και 
Βιομηχανικού Επιμελητηρίου από τις Ελληνικές Αρχές. 

5. Την κοινή απόφαση αριθμ. 114/96 (ΦΕΚ924/Β) 
Πρωθυπουργού και Υπουργού Ανάπτυξης, σχετικά με α¬ 
νάθεση αρμοδιοτήτων στους Υφυπουργούς Ανάπτυξης. 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του 
Κρατικού Προϋπολογισμού. 

7. Την αριθ. 431/98 γνωμοδότηση του Συμβουλίου της 
Επικράτειας με πρόταση του Υφυπουργού Ανάπτυξης, α¬ 
ποφασίζουμε: 

Άρθρο μόνο 

Συνιστάται το Ελληνο-Αργεντινό Εμπορικό και 
Βιομηχανικό Επιμελητήριο με έδρα το Μπουένος Αύρες. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 18 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΜIX χρυςοχοΤδης 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 326 (3) 

Μητρώο Εμπόρων νωπών οπωροκηπευτικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 του Ν. 1338/1983 «Εφαρμογή του κοι¬ 
νοτικού δικαίου» (Α' 34), όπως αντικαταστάθηκαν και τρο¬ 
ποποιήθηκαν αντιστοίχως από το άρθρο 6 του Ν. 
1440/1984 (Α' 70) και από το άρθρο 19του Ν. 2367/1995 
(Α' 261), και του άρθρου 3του Ν. 1338/1983 όπως ανπκα- 
ταστάθηκε από το άρθρο 65 του Ν. 1892/1990 (Α' 101). 

β. Του άρθρου 29Α του Ν. 1558/1985 «Κυβέρνηση και 
Κυβερνητικά Οργανα» (Α 137), όπως αυτό προστέθηκε 
με το άρθρο 27 του Ν. 2081/1992 (Α 154) και αντικατα- 
στάθηκε από το άρθρο 1 παρ. 2α του Ν. 2469/1997 (Α' 38). 

^ Το γεγονός ότι από τις διατάξεις του παρόντος δια- 
τάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την με αριθμό 433/1998 γνωμοδότηση του 
Συμβουλίου της Επικράτειας μετά από πρόταση του 
Υπουργού Εθνικής Οικονομίας και του Υπουργού 
Γεωργίας, αποφασίζουμε: 

Άρθρο 1 

Σκοπός 

Σκοπός του παρόντος διατάγματος είναι η κατάρτιση 
και τήρηση μητρώου εμπόρων νωπών οπωροκηπευπκών 
σε μερική εκτέλεση του άρθρου 11 παράγραφος 3 του 
Κανονισμού (ΕΟΚ) αριθ. 2251/1992 της Επιτροπής της 29 
Ιουλίου 1992 «περί ελέγχου της ποιότητας των νωπών ο¬ 
πωροκηπευτικών» (ΕΕ αριθ. 1.219 της 4.6.1992, σελ. 9). 

Άρθρο2 

Για τις ανάγκες του παρόντος διατάγματος νοείται ως: 
«έμπορος», κάθε φυσικό ή νομικό πρόσωπο το οποίο δια¬ 
κινεί νωπά οπωροκηπευτικά εντός του κοινοτικού εδά¬ 
φους ή εξάγει σε τρίτες χώρες «μητρώο», πίνακας των ε¬ 
μπόρων που καταχωρούνται και «αριθμός καταχώ¬ 
ρησης», ο αύξων αριθμός καταχώρησηςτου εμπόρου στο 
μητρώο, σε αραβική γραφή. Ο αριθμός καταχώρησης συ¬ 
νοδεύεται από πρόθεμα. 

- Α, όταν πρόκεπαι για έμπορο που διαθέτει ι διόκτητες 
εγκαταστάσεις τυποποίησης, μεταποίησης, ψυκτικών χώ¬ 
ρων, κ.λ.π. προϊόντων ή έχει συνάψει σύμβαση μισθώσε¬ 
ως τέτοιων εγκαταστάσεων ετήσιας τουλάχιστον διάρκει- 

- Β, όταν πρόκειται για έμπορο που δεν διαθέτει εγκατα¬ 
στάσεις κατά την ανωτέρω έννοια. 

Άρθρο3 

Υπόχρεοι σε εγγραφή - Περιεχόμενο 
1. Καταρτίζεται και τηρείται στο Υπουργείο Γεωργίας 
(Δ/νση Μεταποίησης, Τυποποίησης και Ποιοτικού Ελέγ¬ 
χου Γεωργικών Προϊόντων Φυτικής Προέλευσης) μητρώο 
εμπόρων νωπών οπωροκηπευπκών στο οποίο εγγράφο- 
νται υποχρεωτικά, οι έμποροι των νωπών οπωροκηπευπ¬ 
κών της χώρας, εντός τριών (3) μηνών από της δημοσιεύ- 
σεως του παρόντος και σε κάθε περίπτωση εντός πέντε 
(5) ημερών από τη δήλωση έναρξης επαγγέλματος στην 
αρμόδια Δημόσια Οικονομική Υπηρεσία (Δ.Ο.Υ.). 

Έμπορος, που δεν είναι εγγεγραμμένος στο μητρώο και 
δεντου έχει χορηγηθεί αριθμός καταχώρησης ή έχει ανα- 

κληθεί η χορήγηση του αριθμού καταχώρησης ή έχει δια¬ 
γράψει σύμφωνα με τα οριζόμενα στο παρόν διάταγμα 
δεν δύναται να εξάγει σε τρίτες χώρες ή να διακινεί εντός 
του κοινοτικού εδάφους νωπά οπωροκηπευτικά. 

Κατ’ εξαίρεση, απάτης υποβολής της αιτήσεωςτου άρ¬ 
θρου 4 καιδτουπαρόντος έως τηνχορήγησητου αριθμού 

καταχώρησης και μη υπερβαίνοντος σε κάθε περίπτωση 
του χρονικού διαστήματος των τριάντα ημερών, είναι δυ¬ 
νατή η εξαγωγή ή αποστολή. 

2. Η εγγραφή στο μητρώο συνίσταται στην καταχώρηση: 

-του ονόματος ή της επωνυμίας και της διεύθυνσης (συ¬ 
μπεριλαμβανομένου του αριθμού τηλεφώνου και της τη¬ 
λεομοιοτυπίας) ή της έδρας του εμπόρου, και σε περί¬ 
πτωση που είναι διαφορετικά, του ονόματος ή της επωνυ¬ 
μίας και της διεύθυνσης ή της έδρας του ορισθέντος 
υπευθύνου ή των μελών του οργάνου διοίκησης. 

- της περιγραφής και διεύθυνση των τυχόν εγκαταστά¬ 
σεων του εμπόρου 

- της περιγραφής των μεταφορικών μέσων που τυχόν 
κατέχει ο έμπορος καθώς και των στοιχείων ταυτότητας 
αυτών 

-του εμπορικού σήματος και του διακριτικού τίτλου 

-του αριθμού φορολογικού μητρώου του εμπόρου 

3. Κάθε έμπορος που εγγράφεταιστο μητρώο υπόκειται 
στις ακόλουθες υποχρεώσεις: 

- να πραγματοποιεί εξαγωγές ή/και αποστολές νωπών 
οπωροκηπευτικών 

-να γνωστοποιεί αμέσως και εγγράφως κάθε αλλαγή τό¬ 
σο της νομικής όσο καιτης πραγματικής του κατάστασης. 

- να διαθέτει προϊόντα που έχουν τυποποιηθεί και συ- 
σκευασθεί και όπου αυτό απαιτείται, συντηρηθεί ή προ- 
ψυχθεί σύμφωνα με το άρθρο 19 του Ν. 4035/1960 (Α 15) 
και τον Κανονισμό (ΕΚ) αριθ. 2200/1996 του Συμβουλίου 
της 28ης Οκτωβρίου 1996 «για την κοινή οργάνωση των α¬ 
γορών στοντομέατων οπωροκηπευτικών» (ΕΕαριθ. 1297 
της 21.11.1996, σελ. 1) ή /και κάθε άλλη κοινοτική πράξη 
σε εφαρμογή του εν λόγω κανονισμού, όπως ισχύουν κά¬ 
θε φορά. 

- να διατηρεί λεπτομερές σχέδιο των εγκαταστάσεων 
που τυχόν κατέχει και των χώρων αυτών 

- να τηρεί αρχεία ως προς την αποστολή και εξαγωγή 
των προϊόντων και τα οποία να επιδεικνύονται στις αρμό¬ 
διες αρχές όταν του ζητηθεί 

- να γνωστοποιεί εντός 24ωρών και εγγράφως στην αρ¬ 
μόδια υπηρεσία κάθε αποστολή φορτίου που προσίθεται 
να πραγματοποιήσει 

- να καταβάλει την δαπάνη του κρατικού σήματος σύμ¬ 
φωνα με το άρθρο 12 του Ν.Δ. 3999/1958 (Α230) 

-να τηρεί τις σχετικές με πρότυπα ποιότητας, διατάξεις 
του Κανονισμού (ΕΚ) αριθ. 2200/1996. 

-να εξασφαλίζει και διευκολύνει την πρόσβαση, στις ε¬ 
γκαταστάσεις του ή σε οποιοδήποτε σημείο κριθεί σκόπι¬ 
μη η διενέργεια, σε εντεταλμένα πρόσωπα που θα ενερ¬ 
γούν, εξ ονόματος των αρμοδίων υπηρεσιών, ελέγχους 
ποιοτικούς, φυτοϋγειονομικούς, ως και κάθε άλλον έλεγ¬ 
χο προβλεπόμενο από τον Κανονισμό (ΕΚ) αριθ. 
2200/1996 ή/και κάθε άλλη κοινοτική πράξη σε εφαρμογή 
του εν λόγω κανονισμού, όπως ισχύουν κάθε φορά. 

- να συνεργάζεται με τις προαναφερόμενες αρχές 

- να αναγράφει ευκρινώς στα μέσα συσκευασίας των 
προϊόντων του τον αριθμό καταχώρησης 

- να συνοδεύει το φορτίο που διακινεί, αποστέλλει ή ε¬ 
ξάγει με πιστοποιητικό ποιοτικού ελέγχου 


- να αποδέχεται την τεχνολογική εποπτεία και τεχνολο¬ 
γικό έλεγχο, όπως αυτά ορίζονται από το Β.Δ. 427/1970 
(Ά 140), όπως ισχύει κάθε φορά. 

Άρθρο 4 

Δικαιολογητικά και Διαδικασία εγγραφής στο μητρώο 

1. Κάθε έμπορος προκειμένου να εγγράφει στο μητρώο 
υποβάλλει αίτηση στην Δ/νση Μεταποίησης, Τυπο¬ 
ποίησης και Ποιοτικού Ελέγχου Γεωργικών Προϊόντων 
Φυτικής Προέλευσης του Υπ. Γεωργίας, η οποία συνο¬ 
δεύεται από τα ακόλουθα δικαιολογητικά: 

- αντίγραφο της δήλωσης εγγραφής στο Εμπορικό και 
Βιομηχανικό Επιμελητήριο της περιφερείας, όπου βρί¬ 
σκεται η έδρα ή η διεύθυνσή του 

- αντίγραφο της δήλωσης έναρξης επαγγέλματος στην 
αρμόδια Δημόσια Οικονομική Υπηρεσία (Δ.Ο.Υ.) μετά του 
αριθμού φορολογικού μητρώου 

-αντίγραφο του οικείου καταστατικού (όπως έχει τροπο¬ 
ποιηθεί τελευταία), θεωρημένο από το αρμόδο 
Πρωτοδικείο, ανπρόκεπαι για προσωπική εμπορία εταιρεία 

- υπεύθυνη δήλωση του άρθρου 8 του Ν. 1599/1986 (Α' 
75), όπου: 

α) αναγράφεται η διεύθυνση (συμπεριλαμβανομένου 
του αριθμού τηλεφώνου και της τηλεομοιοτυπίας), των 
τυχόν εγκαταστάσεων του εμπόρου και περιγράφονται 
αυτές, β) περιγράφονται τα μέσα μεταφοράς που τυχόν 
κατέχει ο έμπορος και αναφέρονται τα στοιχεία ταυτότη¬ 
τας των μέσων αυτών και γ) δηλώνεται αν οι εγκαταστά¬ 
σεις που κατέχει είναι ιδιόκτητες ή μισθωμένες. 

- το εμπορικό σήμα και τον διακριτικό τίτλο 

2. Η εγγραφή συντελείται με την χορήγηση του αριθμού 
καταχώρησης, που εγκρίνεται με απόφαση του προϊστα¬ 
μένου της Δ/νσης Μεταποίησης, Τυποποίησης και 
Ποιοτικού Ελέγχου Γεωργικών Προϊόντων Φυτικής 
Προέλευσης, εντός τριάντα (30) ημερών από της υποβο¬ 
λής του πλήρους φακέλου της αιτήσεως. Η έγκριση αυτή 
ισχύει από την επομένη της εκδόσεως και για τρία έτη. 

Άρθρο 5 

Ανανεώση εγγραφής 

1. Η εγγραφή στο μητρώο ανανεώνεται κάθετρία έτη με 
αίτηση που υποβάλλει ο κάθε έμπορος στην Δ/νση 
Μεταποίησης Τυποποίησης και Ποιοτικού Ελέγχου 
Γεωργικών Προϊόντων Φυτικής Προέλευσης του Υπ. 
Γεωργίας. Η αίτηση αυτή συνοδεύεται από τα δικαιολο- 
γητικάτου άρθρου 4 παράγραφος 1 καθώς και από κατά¬ 
σταση με το ύψος των εξαγωγών και αποστολών κατά 
προϊόν, που ο έμπορος αυτός πραγματοποίησε κατά την 
προηγούμενη χρονική περίοδο εγγραφής στο μητρώο. Η 
κατάσταση αυτή υποβάλλεται αφού έχει προηγουμένως 
θεωρηθεί από την ή τις κατά τόπους αρμόδιες 
Διευθύνσεις Αγροτικής Ανάπτυξης ή Γεωργίας των 
Νομαρχιακών Αυτοδιοικήσεων. 

2. Η ανανέωση συντελείται με την χορήγηση του ίδιου 
αριθμού καταχώρησης που εγκρίνεται με απόφαση του 
προϊσταμένου της Δ/νσης Μεταποίησης Τυποποίησης 
και Ποιοτικού Ελέγχου, εντός τριάντα (30) ημερών από 
της υποβολής της αιτήσεως. Η ανανέωση της έγκρισης ι¬ 
σχύει για τρία έτη. 

Άρθρο 6 

Ανάκληση αριθμού καταχώρησης - Διαγραφή 

1. Ο αριθμός καταχώρησης ανακαλείται όταν ο έμπο¬ 
ρος: 

- υποβάλλει τα προβλεπόμενα στο άρθρο 4 δικαιολο- 
γητικά με ψευδές ή ελλιπές περιεχόμενο 

- δεν τηρεί τα οριζόμενα στο άρθρο 3 παράγραφος 3, 
εφόσον αυτό διαπιστωθεί ή βεβαιωθεί. 

Το χρονικό διάστημα για το οποίο ανακαλείται ο αριθ¬ 
μός καταχώρησης δεν είναι μεγαλύτερο επό ένα έτος. 

2. Κάθε έμπορος διαγράφεται από το μητρώο όταν: 

- υποβάλλει τα προβλεπόμενα στο άρθρο 4 δικαιολο- 
γητικά με ψευδές ή ελλιπές περιεχόμενο, καθ’ υποτροπή 

- δεν τηρεί τα οριζόμενα στο άρθρο 3 παράγραφος 3, 
καθ’ υποτροπή 

- επί μια συνεχή τριετία δεν έχει πραγματοποιήσει κα¬ 
μία εξαγωγή προς τρίτες χώρες ή αποστολή σε άλλο κρά¬ 
τος μέλος 

- χρησιμοποιεί ανύπαρκτο αριθμό καταχώρησης ή α¬ 
ριθμό καταχώρησης άλλου εμπόρου ή δεν χρησιμοποιεί 
αριθμό καταχώρησης 

- του έχουν επιβληθεί περισσότερο από δύο φορές 
στη διάρκεια της τριετίας κυρώσεις για σοβαρές παρα¬ 
βάσεις 

και λόγω θανάτου του φυσικού προσώπου ή λύσης του 
νομικού προσώπου. 

Ο αριθμός καταχώρησης που έχει χορηγηθεί στον έ¬ 
μπορο που διαγράφεται δεν χορηγείται εκ νέου σε άλλον 
έμπορο. 

3. Αρμόδια αρχή για την ανάκληση του αριθμού κατα¬ 
χώρησης και για τη διαγραφή από το μητρώο είναι η δευ¬ 
τεροβάθμια επιτροπή της ΥΑ 313312/1994 (Β 52), εφαρ- 
μοζομένων αναλόγως των διατάξεων της απόφασης αυ¬ 
τής. 

4. Κατά των προηγουμένων αποφάσεων της δευτερο¬ 
βάθμιας επιτροπής μπορεί να ασκηθεί προσφυγή ενώπιον 
του Υπουργού Γεωργίας, για παράβαση νόμου, μέσα σε 
αποκλειστική προθεσμία τριάντα (30) ημερών. 

Κατά τα λοιπά εφαρμόζονται οι διατάξεις του άρθρου 8 
του Ν. 3200/1955 «περί διοικητικής αποκεντρώσεως», ό¬ 
πως ισχύει κάθε φορά. 

Άρθρο 7 

1. Το Τμήμα Τυποποίησης και Ποιοτικού Ελέγχου της 
Δ/νσης Μεταποίησης, Τυποποίησης και Ποιοτικού 
Ελέγχου Γεωργικών Προϊόντων Φυτικής Προέλευσης έ¬ 
χει επιπλέον τις εξής αρμοδιότητες: 

— την κατάρτιση και τήρηση του μητρώου 

- τον έλεγχο των αιτήσεων εγγραφής και ανανέωσης 
και των συνοδευτικών δικαιολογητικών καθώς και την τα¬ 
ξινόμηση αυτών 

— την εισαγωγή των στοιχείων σε ηλεκτρονικό υπολο¬ 
γιστή και 

- την γραμματειακή υποστήριξη της δευτεροβάθμιας 
επιτροπής της ΥΑ 313312/1994 (Β 52). 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΊΑΣ 

Γ. ΠΑΠΑΝΤΩΝΙΟΥ ΣΤ. ΤΖΟΥΜΑΚΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 327 (4) 

Σύσταση Συμβουλίου Χωροταξίας, Οικισμού και Περιβάλ¬ 
λοντος (ΣΧΟΠ) και Συμβουλίου Μελετών (Σ.Μ.) στο 
Υπουργείο Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 8 παρ. 3 του Ν. 2026/1992 «Ρύθμιση θε¬ 
μάτων οργάνωσης και προσωπικού της δημόσιας διοίκη¬ 
σης και άλλες διατάξεις» (ΦΕΚ 43/Α ). 

β) Του άρθρου 24 παρ. 4 εδάφιο β' του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α'). 

γ) Του άρθρου 27 του Ν. 2081/1992 (ΦΕΚ 154/Α ) με το 
οποίο προστέθηκε άρθρο 29/Α στο Ν. 1558/85 και αντικα- 
ταστάθηκε με το άρθρο 1 παρ. 2α του Ν. 2469/1997 (ΦΕΚ 
38/Α'). 

δ) Των άρθρων 19 (παρ. 5) και 25 (παρ. 9 εδάφιο β') του 
Ν. 2508/1997 «Βιώσιμη οικιστική ανάπτυξη των πόλεων 
και οικισμών της χώρας...»(ΦΕΚ 124/Α ). 

ε) Του άρθρου 19του Ν. 1599/1986«Σχέσεις Κράτους - 
Πολίτη και άλλες διατάξεις» (ΦΕΚ 75/Α ). 

στ) Του Π.Δ. 1/1986 «Καθορισμός αρμοδιοτήτων 
Υπουργείου Αιγαίου» (ΦΕΚ Ι/Α'). 

ζ) Του Π.Δ. 359/1986 «Οργανισμός Υπουργείου 
Αιγαίου» (ΦΕΚ 158/Α). 

2. Την αριθμ. πρωτ. ΔΙΔΚ/Φ.1/20/20199/5.9.1997 κοινή 
απόφαση του Πρωθυπουργού και Υπουργού 
Εσωτερικών, Δημόσιας Διοίκησης και Αποκέντρωσης για 
την ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης 
(ΦΕΚ 801/Β'), όπως τροποποιήθηκε με την αριθμ. 
ΔΙΔΚ/Φ. 1/23470/20.10.1997 όμοιάτης (ΦΕΚ 924/Β'). 

3. Την αριθμ. 188/1997 γνωμοδότηση του Γ Τμήματος 
του Νομικού Συμβουλίου του Κράτους που έγινε δεκτή α¬ 
πό την Υπουργό Αιγαίου. 

4. Τη γνωμοδότηση του Συμβουλίου της Επικράτειας με 
αριθμό 366/22.7.1998, μετά από πρόταση της Υπουργού 
Αιγαίου και του Υφυπουργού Εσωτερικών, Δημόσιας 
Διοίκησης και Αποκέντρωσης, αποφασίζουμε: 

Άρθρο Ιο 

Σύσταση Σ.Χ.Ο.Π. και Συμβουλίου Μελετών 

1. Για την άσκηση των αρμοδιοτήτων της παρ. 3 περ ζ' 
του άρθρου 2του Π.Δ. 1/1986 (Ι/Α'), οι οποίες μεταβιβά¬ 
στηκαν στο Υπουργείο Αιγαίου από το Υπουργείο 
ΠΕ.ΧΩ.Δ.Ε., και των άρθρων 19 παρ. 5 και 25 παρ. 9 περ. 
β του Ν. 2508/1997, συνιστάται στο Υπουργείο Αιγαίου 
δμελές Συμβούλιο Χωροταξίας, Οικισμού και 
Περιβάλλοντος (Σ.Χ.Ο.Π.), συγκροτούμενο ως ακολού¬ 
θως: 

α. Τέσσερις (4) μονίμους υπαλλήλους του κλάδου 
Πανεπιστημιακής Εκπαίδευσης (ΠΕ) Μηχανικών, εκ των 
οποίων οι δύο του κλάδου ΠΕ Αρχιτεκτόνων Μηχανικών, 
με βαθμό Α, που υπηρετούν στο Υπουργείο Αιγαίου ήσε 
Δημόσιες Υπηρεσίες, του χώρου ευθύνης του 
Υπουργείου Αιγαίου, με αναπληρωτές τους. 

β· Εναν (1) εκπρόσωπο του Τεχνικού Επιμελητηρίου 
Ελλάδος (Τ.Ε.Ε.) με τον αναπληρωτή του. 

Γραμματέας του Συμβουλίου ορίζεται μόνιμος υπάλλη¬ 
λος του Υπουργείου Αιγαίου με βαθμό Α' ή Β'. 

Ο Πρόεδρος, τα μέλη, ο Γραμματέας του Συμβουλίου 

με τους αναπληρωτές τους, ορίζονται με απόφαση του 
Υπουργού Αιγαίου. 

Ο εκπρόσωπος του Τ.Ε.Ε. προτείνεται από τον οικείο 
φορέα. 

2. Συνιστάται 5μελές Συμβούλιο Μελετών (Σ.Μ.) στο 
Υπουργείο Αιγαίου συγκροτούμενο, ως ακολούθως: 

α. Δύο (2) υπαλλήλους του Υπουργείου Αιγαίου ή 
Δημοσίων Υπηρεσιών του χώρου ευθύνης του ΥΠ.ΑΙ. της 
κατηγορίας Πανεπιστημιακής Εκπαίδευσης (ΠΕ) με βαθ¬ 
μό Α' ανεξαρτήτως Κλάδου, που ορίζονται με τους ανα¬ 
πληρωτές, από τον Υπουργό Αιγαίου, ανάλογα με το αντι¬ 
κείμενο της μελέτης. 

β. Τον Προϊστάμενο της αρμόδιας Διεύθυνσης για το θέ¬ 
μα που συζητείται κάθε φορά, που είναι και ο εισιγητήςτου 
θέματος, αναπληρούμενο από το νόμιμο αναπληρωτή του. 

γ. Έναν (1) υπάλληλο κατηγορίας Πανεπιστημιακής 
Εκπαίδευσης (ΠΕ) με βαθμό Α', ανεξαρτήτως Κλάδου, ως 
εκπρόσωπο του καθ’ ύλην αρμόδιου Υπουργείου, που ο¬ 
ρίζεται με τον αναπληρωτή του από τον καθ’ ύλην αρμό¬ 
διο Υπουργό. 

δ. Έναν (1) εκπρόσωπο του Τεχνικού Επιμελητηρίου 
της Ελλάδος (Τ.ΕΈ.) ή του Οικονομικού Επιμελητηρίου 
Ελλάδος (Ο.Ε.Ε.) ή του Γεωτεχνικού Επιμελητηρίου 
Ελλάδος (ΓΕΩΤ.ΕΈ.) ή αντίστοιχου Επιμελητηριακού 
Φορέα, ανάλογα με το αντικείμενο της μελέτης, που ορί¬ 
ζεται με τον αναπληρωτή του από τον αρμόδιο Πρόεδρο. 

Γραμματέας του Συμβουλίου ορίζεται μόνιμος υπάλλη¬ 
λος του Υπουργείου Αιγαίου με βαθμό Α' ή Β' ανεξαρτή¬ 
τως κατηγορίας και κλάδου. 

Άρθρο 2ο 
Λειτουργία 

1. Η θητεία των μελών, τακτικών και αναπληρωματικών, 
των ανωτέρω Συμβουλίων είναι διετής και λήγει την 31 
Δεκεμβρίου του επόμενου έτους από εκείνο που ορίσθη¬ 
καν. Αν κάποιο μέλος παραιτηθεί, εκπέσει, ελλείπει λόγω 
θανάτου, αντικατασταθεί ή αποχωρήσει, διορίζεται νέο 
μέλος με τον τρόπο που προβλέπεται από τις κείμενες 
διατάξεις για το υπόλοιπο της θητείας του μέλους που α¬ 
ντικαθιστά. 

2. Ο Υπουργός Αιγαίου ή ο Γενικός Γραμματέας του 
Υπουργείου Αιγαίου, μπορούν να παρίστανται κατά τις 
συνεδριάσεις πριν από τη διάσκεψη των μελών των 
Συμβουλίων προς λήψη απόφασης. 

3. Τα μέλη που είναι απόντα ή κωλύονται να παρευρε- 
θούν στις συνεδριάσεις, αναπληρούνται από τα αναπλη¬ 
ρωματικά μέλη τους. 

4. Το Συμβούλιο βρίσκεται σε απαρτία, αν ο αριθμός των 
παρόντων μελών είναι μεγαλύτερος από τον αριθμό από- 
ντων. 

5. Το Συμβούλιο συνέρχεται με κλήτευσητου προέδρου 
ή του γραμματέα του, σε τόπο και χρόνο που ορίζονται α¬ 
πό αυτούς. Μπορεί να οριστεί και τακτή ημέρα συνεδριά- 
σεως, οπότε δεν απαιτείται, ιδιαίτερη κλήτευση. Η κλή- 
τευση μπορεί να γίνει και με τηλεφώνη μα ή τηλεγράφη μα. 
Στις περιπτώσεις δε αυτές αποδεικνύεται από σχετική ση¬ 
μείωση σε ειδικό βιβλίο, η οποία πρέπει να φέρει χρονο¬ 
λογία και το ονοματεπώνυμο του προσώπου που έκανε 
την κλήτευση. 

Η κλήτευση αναφέρει και όλα τα θέματατης ημερήσιας 
διάταξης και κοινοποιείται τουλάχιστον τρεις (3) ημέρες 
νωρίτερα από την ημερομηνία σύγκλισης στα τακτικά και 
αναπληρωματικά μέλη. 


Για κατεπείγουσες περιπτώσεις σύγκλησης η κλήτευση 
μπορεί να επιδοθείτην προηγούμενη της ημέρας της σύ¬ 
γκλισης για έκτακτη συνεδρίαση με θέματα μόνο τα κατε- 
πείγοντα και όχι όλα τα ημερήσιας διάταξης της τακτικής 
συνεδρίασης, εκτός αν αποφασισθεί αλλιώς με ομοφωνία 
των παρόντων. 

6. Οι συνεδριάσεις είναι μυστικές. Ο Πρόεδρος μπορεί 
να καλεί στις συνεδριάσεις οποιοδήποτε υπάλληλο ή ι¬ 
διώτη για παροχή πληροφοριών ή γνωμών σε σχέση με τα 
συζητούμενα θέματα. 

7. Εισηγητές των θεμάτων στις συνεδριάσεις είναι οι 
καθ’ ύλην αρμόδιοι για το θέμα Προϊστάμενοι του 
Υπουργείου Αιγαίου. Ο Πρόεδρος μπορεί να ορίσει και 
μέλος του Συμβουλίου για ειδικότερη μελέτη και εισήγη¬ 
ση του προς συζήτηση θέματος. 

8. Οι γνωμοδοτήσεις που πρέπει να είναι με επάρκεια δι¬ 
καιολογημένες λαμβάνονται με ψηφορορία φανερή και 
με πλειοψηφίατων παρόντων. Σε περίπτωση ισοψηφίας ε¬ 
πικρατεί η γνώμη με την οποία συντάχθηκε ο Πρόεδρος. 

Αν υπάρχουν περισσότερες από δύο απόψεις, εκείνοι 
που ακολουθούν την άποψη με τις λιγότερες ψήφους εί¬ 
ναι υποχρεωμένοι να προσχωρήσουν σε μία από τις επι¬ 
κρατέστερες. 

Επίσης, δεν επιτρέπεται στα μέλη που συμμετέχουν 
στις συνεδριάσεις να κοινοποιούν σε κανέναν τον τρόπο 
που ψήφισαν τα υπόλοιπα μέλη. 

9. Οι γνωμοδοτήσεις διατυπώνονται στα πρακτικά και υ¬ 
πογράφονται από τον Πρόεδρο και τον Γραμματέα. Στα 
πρακτικά αναγράφονται επίσης τα ονόματα των παρό¬ 
ντων τακτικών και αναπληρωματικών μελών. 

Το έργο της αλληλογραφίας για λογαριασμό του 
Συμβουλίου είναι καθήκον του Προέδρου. Δημόσια αρχή 
ή Υπηρεσία ή Νομικό Πρόσωπο Δημοσίου Δικαίου είναι υ¬ 
ποχρεωμένα να παρέχουν τις ζητούμενες πληροφορίες. 

10. Τα αναγκαία βιβλία που τηρούνται με μέριμνα του 
Γραμματέα του Συμβουλίου, είναι τα παρακάτω: 

α) Βιβλίο πρωτοκόλλου εισερχομένων και εξερχομένων 
εγγράφων. 

β) Βιβλίο πρακτικών των συνεδριάσων. 

γ) Βιβλίο διεκπεραίωσης των επί αποδείξει παρεδιδόμε- 
νων εγγράφων. 

δ) Βιβλίο τηλεφωνικών - τηλεγραφικών κλητεύσεων. 

Τα τηρούμενα βιβλία αριθμούνται και μονογράφονται α- 
νά φύλλο από το Γραμματέα και θεωρούνται από τον 
Πρόεδρο στο τέλος. 

Το Συμβούλιο λειτουργεί σύμφωνα με τις ισχύουσες 
διατάξεις περί συλλογικών οργάνων. 

Άρθρο 3ο 
Αρμοδιότητες 

Α. Το Συμβούλιο Χωροταξίας, Οικισμού και 
Περιβάλλοντος (Σ.Χ.Ο.Π.) γνωμοδοτεί για τα θέματα αρ¬ 
μοδιοτήτων του Υπουργείου Αιγαίου που προβλέπονται 
στο άρθρο 2, (παρ. 3, περίπτωση ζ', εδάφια αα, ββ, γγ, δδ) 
τουΠ.Δ. 1/1986 και στα άρθρα 19 (παρ. 5) και 25 (παρ. 9 ε¬ 
δάφιο β') του Ν. 2508/1997, για τα οποία, σύμφωνα με τις 
κείμενες, διατάξεις, απαιτείται γνώμη του τεχνικού συμ¬ 
βουλίου, καθώς επίσης και για άλλα ανάλογα θέματα, που 
παραπέμπονται για γνωμοδότηση από τον Υπουργό 
Αιγαίου. 

Β. Το Συμβούλιο Μελετών (Σ.Μ.) γνωμοδοτεί για κάθε εί¬ 
δος μελέτες που είναι απαραίτητες για την άσκηση των 
αρμοδιοτήτων του Υπουργείου Αιγαίου που προβλέπο- 


3262 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


νται στο άρθρο 2του Π.Δ. 1/1986 και στο άρθρο 2του ΠΑ 
195/1986 και για τις οποίες σύμφωνα με τις κείμενες δια¬ 
τάξεις, απαιτείται γνώμη του αρμοδίου Συμβουλίου 
Μελετών, καθώς επίσης και για άλλα ανάλογα θέματα που 
παραπέμπονται για γνωμοδότηση από τον Υπουργό 
Αιγαίου. 

Άρθρο 4ο 

Από τις διατάξεις του παρόνος Διατάγματος δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 14 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΙΓΑΙΟΥ 

ΣΤΑΥΡΟΣ ΜΠΕΝΟΣ ΕΛΙΣΑΒΕΤ ΠΑΠΑΖΩΗ 

-Φ- 

Α ΝΑΚΟΙΝΩΣΕ ΙΣ 

Αριθ. Φ. 0544/15/ΑΣ 591/Μ. 4758 (5) 

Ανακοίνωση για τη θέση σε ισχύ «του Πρωτοκόλλου συ¬ 
νεργασίας Ελλάδος - Γεωργίας στον τομεά των 
Αρχείων». Αθήνα, 16.9.1997. 

Το Υπουργείο Εξωτερικών ανακοινώνει ότι το 
Πρωτόκολλο συνεργασίας μεταξύ των Κυβερνήσεων της 
Ελληνικής Δημοκρατίας καιτης Γεωργίας στοντομέατων 
Αρχείωνπου υπογράφηκε στην Αθήνα στις 16.9.1997 και 
κυρώθηκε με τον υπ’ αριθ. 2633/1998 Νόμο που δημοσι- 
εύθηκε στο υπ’ αριθμ. 158 Φύλλο της Εφημερίδος της 
Κυβερνήσεως τεύχος Α'της 10 Ιουλίου 1998, τέθηκε σε ι¬ 
σχύ σύμφωνα με τη διάταξη του άρθρου VIII αυτού την 30 
Ιουλίου 1998. 

Αθήνα, 14 Σεπτεμβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

-Φ- 

Αριθ. Φ, 0544/16/ΑΣ 593/Μ. 4807 (6) 

Ανακοίνωση για τη θέση σε ισχύ του «Πρωτοκόλλου συ¬ 
νεργασίας Ελλάδος - Αλβανίας για την εκτέλεση κοι¬ 
νών περιπολιών από την αστυνομία συνόρων και το 
Λιμενικό Σώμα» Αθήνα, 9.3.1998. 

Το Υπουργείο Εξωτερικών ανακοινώνει ότι το 
Πρωτόκολλο συνεργασίας μεταξύ του Υπουργείου 
Εμπορικής Ναυτιλίας της Ελληνικής Δημοκρατίας και του 
Υπουργείου Εσωτερικών της Δημοκρατίας της Αλβανίας 
σχετικά με την εκτέλεση κοινών περιπολιών από την α¬ 
στυνομία συνόρων και το Ελληνικό Λιμενικό Σώμα για την 
αποτελεσματικότερη αστυνόμευση της θαλάσσιας μεθο¬ 
ρίου μεταξύ των δύο χωρών που υπογράφηκε στην Αθήνα 
στις 9 Μαρτίου 1998 και κυρώθηκε με τον υπ’ αριθ. 
2629/1998 Νόμο που δημοσιεύθηκε στο υπ’ αριθ. 154 
Φύλλο της Εφημερίδος της Κυβερνήσεως τεύχος Α' στις 


10 Ιουλίου 1998, τέθηκε σε ισχύ σύμφωνα με τη διάταξη 
του άρθρου 19 αυτού, την 24 Ιουλίου 1998 

Αθήνα, 14 Σεπτεμβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
-Φ- 

Αριθ. Φ. 0546/20/ΑΣ 595/Μ. 4291 (7) 

Ανακοίνωση για τη θέση σε ισχύ της «Διεθνούς 
Συμφωνίας για το νομικό καθεστώς της Διεθνούς 
Υπηρεσίας Αναζητήσεων στην Αρόλσεν». Βόννη, 
15.7.1993. 

Το Υπουργείο Εξωτερικών ανακοινώνει ότι η Διεθνής 
Συμφωνίας για το νομικό καθεστώς της Διεθνούς 
Υπηρεσίας αναζητήσεων στην Αρόλσεν που υπογράφηκε 
στη Βόννη στις 15 Ιουλίου 1993 και κυρώθηκε με τον υπ’ 
αριθ. 2455/1997 Νόμο που δημοσιεύθηκε στο υπ’ αριθ. 11 
Φύλλο της Εφημερίδος της Κυβερνήσεως τεύχος Α' της 
14 Φεβρουάριου 1997, τέθηκε διεθνώς σε ισχύ σύμφωνα 
με τη διάταξη του άρθρου 3 αυτής, την 2.8.1998 

Αθήνα, 14 Σεπτεμβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
-Φ- 

Αριθ. Φ, 0544/9/ΑΣ 598/Μ. 4697 (8) 

Ανακοίνωση για τη θέση σε ισχύ της Συμφωνίας Ελλάδος 
- Αζερμπαϊτζάν για την άσκηση προξενικών καθηκό¬ 
ντων εκ μέρους των Προξενικών Γραφείων των 
Πρεσβειώντων δύο χωρών. Μπακού, 11.4.1997. 

Το Υπουργείο Εξωτερικών ανακοινώνει ότι η Διεθνής 
Συμφωνίας μεταξύ της Ελληνικής Δημοκρατίας και της 
Δημοκρατίας του Αζερμπαϊτζάν για την άσκηση προξενι¬ 
κών καθηκόντων εκ μέρους των Προξενικών Γραφείων 
των Πρεσβειών των δύο χωρών που υπογράφηκε στο 
Μπακού στις 11 Απριλίου 1997 και κυρώθηκε με τον υπ’ α- 
ριθ.2611/1998 Νόμο που δημοσιεύθηκε στο υπ’αριθ. 111 
Φύλλο της Εφημερίδος της Κυβερνήσεως τεύχος Α' της 
25 Μαΐου 1998, τέθηκε σε ισχύ σύμφωνα με τη διάταξη 
του άρθρου 13παρ. 1 αυτής, την 21 Ιουλίου 1998. 

Αθήνα, 14 Σεπτεμβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

-Φ- 

Αριθ. Φ. 0546/6/ΑΣ 600/Μ. 4844 (9) 

Ανακοίνωση για τη θέση σε ισχύ ως προς τη χώρα μας της 
Συμφωνίας της Νίκαιας που αφορά τη διεθνή ταξινό¬ 
μηση προϊόντων και Υπηρεσιών με σκοπό την καταχώ- 
ρηση σημάτων. 

Το Υπουργείο Εξωτερικών ανακοινώνει ότι στις 7 
Αυγούστου 1998 έλαβε χώρα στη Γενεύη η κατάθεση στο 
Γ ενικό Διευθυντή του ννίΡΟ του εγγράφου προσχωρήσε¬ 
ων ’ΠΊν Χώρας μας στη Συμφωνία της Νίκαιας και αφορά 
τη διεθνή ταξινόμηση προϊόντων και Υπηρεσιών με σκοπό 
την καταχώρηση Σημάτωντης 15ης Ιουνίου 1957 όπως α- 

ναθεωρήθηκε στη Στοκχόλμη στις 14 Ιουλίου 1967 και στη 
Γενεύη στις 13 Μαΐου 1977. 

Η παραπάνω Συμφωνία η οποία κυρώθηκε από τη χώρα 
μας με τον υπ’ αριθ. 2505/1997 Νόμο που δημοσιεύθηκε 
στο υπ’ αριθ. 118 Φύλλο της Εφημερίδας της 
Κυβερνήσεως Τεύχος Α' της 11.6.1997 θα τεθεί σε ισχύ 
την 7η Νοεμβρίου 1998. 

Αθήνα, 14 Σεπτεμβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αριθ. Φ. 0544/14/ΑΣ 602/Μ. 4728 (10) 

Ανακοίνωση για τη θέση σε ισχύ της Συμφωνίας 

Μορφωτικής Συνεργασίας Ελλάδος - Φιλιππινών. 

Αθήνα, 23.7.1997. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
και της Δημοκρατίας των Φιλιππινών για μορφωτική συ¬ 


νεργασία που υπογράφηκε στην Αθήνα στις 23 Ιουνίου 
1997 και κυρώθηκε με τον υπ’ αριθ. 2625/1998 Νόμο που 
δημοσιεύθηκε στο υπ’ αριθ. 148 Φύλλο της Εφημερίδος 
της Κυβερνήσεως τεύχος Α' της 6ης Ιουλίου 1998, τέθηκε 
σε ισχύ, σύμφωνα με τη διάταξη του άρθρου 8 αυτής, την 
25ηΑυγούστου 1998. 

Αθήνα, 14 Σεπτεμβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

-#- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 191/12.8.98 τ. Α' που δημοσιεύθηκε το Π.Δ. 
259/98, μετά το τέλος της σελίδας 2911 συμπληρώνεται 
το παραληφθέν ΠΑΡΑΡΤΗΜΑ Η. 

(Από το Εθνικό Τυπογραφείο) 


ΠΑΡΑΡΤΗΜΑ II 

ΟΜΑΔΕΣ ΚΑΤΑΛΟΙΠΩΝ Ή ΟΥΣΙΩΝ ΠΟΥ ΠΡΕΠΕΙ ΝΑ ΑΝΙΧΝΕΥΟΝΤΑΙ ΑΝΑ ΤΥΠΟ ΖΩΩΝ, 
ΖΩΟΤΡΟΦΩΝ ΚΑΙ ΝΕΡΟΥ ΠΟΤΙΣΜΑΤΟΣ ΚΑΙ ΠΡΩΤΟΓΕΝΩΝ ΖΩΙΚΩΝ ΠΡΟΪΟΝΤΩΝ 

